Document ID: 32011D0710

RÅDETS AFGØRELSE
af 20. oktober 2011
om indgåelse af samarbejdsmemorandummet NAT-I-9406 mellem Amerikas Forenede Stater og Den Europæiske Union
(2011/710/EU)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 6, litra a), artikel 218, stk. 7, og artikel 218, stk. 8, første afsnit,
under henvisning til forslag fra Europa-Kommissionen,
under henvisning til godkendelse fra Europa-Parlamentet, og
ud fra følgende betragtninger:
(1)
Kommissionen har på Unionens vegne ført forhandlinger om samarbejdsmemorandummet NAT-I-9406 mellem Amerikas Forenede Stater og Den Europæiske Union (i det følgende benævnt »memorandummet«) om forskning og udvikling inden for civil luftfart.
(2)
Memorandummet blev undertegnet den 3. marts 2011.
(3)
Unionen bør godkende memorandummet.
(4)
Det er nødvendigt at fastlægge proceduremæssige ordninger for Unionens deltagelse i det fællesudvalg, der nedsættes ved memorandummet, og for tvistbilæggelse -
VEDTAGET DENNE AFGØRELSE:
Artikel 1
Samarbejdsmemorandummet NAT-I-9406 mellem Amerikas Forenede Stater og Den Europæiske Union (i det følgende benævnt »memorandummet«) godkendes herved på Unionens vegne (1).
Artikel 2
Formanden for Rådet bemyndiges herved til at udpege den eller de personer, der er beføjet til at foretage den notifikation, der er omhandlet i memorandummets artikel XII, litra B (2).
Artikel 3
Unionen repræsenteres i det fællesudvalg, der nedsættes i henhold til memorandummets artikel III, af Kommissionen, som bistås af repræsentanter for medlemsstaterne.
Artikel 4
1. Kommissionen fastlægger efter høring af det særlige udvalg, Rådet har nedsat, den holdning, Unionen skal indtage i fællesudvalget, herunder vedrørende vedtagelse af:
-
yderligere bilag til memorandummet og tillæg dertil, jf. memorandummets artikel III, litra E, stk. 2,
-
ændringer af bilag til memorandummet og tillæg dertil, jf. memorandummets artikel III. litra E, stk. 3.
2. Kommissionen fastlægger den holdning, som Unionen skal indtage i fællesudvalget, til udarbejdelsen og vedtagelsen af fællesudvalgets forretningsorden, jf. memorandummets artikel III, litra C.
3. Kommissionen kan træffe enhver relevant foranstaltning i henhold til memorandummets artikel II, litra B, samt artikel IV, V, VII og VIII.
4. Kommissionen repræsenterer Unionen under samråd i henhold til memorandummets artikel XI.
Artikel 5
Kommissionen informerer jævnligt Rådet om gennemførelsen af memorandummet.
Artikel 6
Denne afgørelse træder i kraft på dagen for vedtagelsen.
Udfærdiget i Luxembourg, den 20. oktober 2011.

Labels: 5
7
8
12
18